Lionel Messi a cerut transferul unui star la Inter Miami. Sud-americanul a mers la oficialii echipei pentru a-i convinge pe aceştia să-l transfere pe colegul său din naţională, Angel Di Maria.
Angel Di Maria evoluează la Benfica, însă contractul campionului mondial expiră la finalul acestui sezon şi, până în acest moment, nu şi-a prelungit înţelegerea.
Lionel Messi a cerut transferul unui star la Inter Miami
Conform fichajes.net, Lionel Messi insistă pentru transferul lui Angel Di Maria. Starul argentinian a discutat chiar cu oficialii echipei din MLS pentru mutarea colegului său din naţională la echipa la care şi el evoluează.
Oficialii lui Inter Miami sunt dispuşi să-i facă pe plac lui Lionel Messi şi au început deja negocierile cu cei de la Benfica, pentru transferul lui Angel Di Maria.
Sursa menţionată anterior mai notează faptul că Benfica e gata să-i ofere şi ea un nou contract lui Angel Di Maria, pentru a rămâne în Liga Portugal.
Lionel Messi a fost coechipier cu Angel Di Maria şi la PSG, pe lângă faptul că sunt colegi la echipa naţională a Argentinei.
În acest sezon, Angel Di Maria a fost jucător de bază la Benfica. Starul argentinian a bifat nu mai puţin de 46 de meciuri, reuşind să marcheze 16 goluri şi să ofere alte 15 pase decisive.
Lionel Messi, un nou meci fabulos în MLS! Argentinianul a făcut spectacol în faţa a 65.000 de oameni
Lionel Messi a făcut un nou meci fabulos în MLS! Starul argentinian a contribuit din plin la victoria obţinută de echipa sa Inter Miami în meciul cu New England Revolution, scor 4-1.
În meciul disputat la Foxborough, acolo unde au asistat peste 65.000 de spectatori, Lionel Messi a contribuit la toate cele patru goluri marcate de formaţia din Florida. Argentinianul a înscris două goluri şi a oferit alte două pase de gol.
Argentinianul Lionel Messi a marcat o nouă dublă, sâmbătă ,şi a ajutat-o pe Inter Miami să se impună cu 4-1 în faţa echipei New England Revolution, la Foxborough (Massachusetts, SUA).
După ce a marcat deja de două ori săptămâna trecută împotriva lui Nashville, Messi (36 de ani), cel mai bun marcator al ligii, are acum nouă goluri în şapte meciuri în acest sezon, iar Inter Miami rămâne liderul Conferinţei de Est, notează news.ro.
Peste 65.000 de spectatori au fost prezenţi pentru a-l vedea pe cel care a câştigat de opt ori Balonul de Aur.